ตลาดหุ้นเอเชียเช้านี้ผันผวน หลังรัฐสภาอังกฤษคว่ำร่างข้อตกลง “เบร็กซิท”
ตลาดหุ้นเอเชียเช้านี้ผันผวน หลังรัฐสภาอังกฤษคว่ำร่างข้อตกลง “เบร็กซิท”
16 ม.ค. 2562

ผู้สื่อข่าวรายงานว่า ตลาดหุ้นเอเชียเคลื่อนไหวอย่างผันผวนในเช้าวันนี้ เนื่องจากนักลงทุนวิตกกังวลต่อรายงานข่าวที่ว่า รัฐสภาอังกฤษได้คว่ำร่างข้อตกลงการแยกตัวของอังกฤษออกจากสหภาพยุโรป (Brexit)
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 20,575.72 จุด เพิ่มขึ้น 20.43 จุด, +0.10%
ดัชนี SSE Composite ตลาดหุ้นจีนเปิดวันนี้ที่ 2,569.07 จุด ลดลง 1.27 จุด, -0.05%
ดัชนี HSI ตลาดหุ้นฮ่องกงเปิดวันนี้ที่ 26,702.93 จุด ลดลง 127.36 จุด, -0.47%
ดัชนี TAIEX ตลาดหุ้นไต้หวันเปิดวันนี้ที่ 9,781.35 จุด ลดลง 24.69 จุด, -0.25%
ดัชนี KOSPI ตลาดหุ้นเกาหลีใต้เปิดวันนี้ที่ 2,098.65 จุด เพิ่มขึ้น 1.47 จุด, +0.07%
ดัชนี FTSE STI ตลาดหุ้นสิงคโปร์เปิดวันนี้ที่ 3,220.23 จุด เพิ่มขึ้น 7.93 จุด, +0.25%
ดัชนี FBMKLCI ตลาดหุ้นมาเลเซียเปิดวันนี้ที่ 1,675.78 จุด ลดลง 3.64 จุด, -0.22%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,983.46 จุด ลดลง 29.96 จุด, -0.37%
ทั้งนี้ รัฐสภาอังกฤษได้ลงมติด้วยคะแนนเสียง 432 ต่อ 202 เสียง ปฏิเสธร่างข้อตกลงการแยกตัวของอังกฤษออกจากสหภาพยุโรป (Brexit) หลังจากสมาชิกรัฐสภาได้อภิปรายประเด็นดังกล่าวเป็นเวลา 5 วัน
โดยนางเทเรซา เมย์ นายกรัฐมนตรีอังกฤษ มีเวลา 3 วันในการนำเสนอแผน Brexit ฉบับใหม่ต่อรัฐสภา
ด้านนายเจเรมี คอร์บิน ผู้นำพรรคแรงงาน ซึ่งเป็นพรรคฝ่ายค้านของอังกฤษ ได้ยื่นญัตติไม่ไว้วางใจนายกฯ เมย์ หลังจากที่ร่างข้อตกลง Brexit ไม่ผ่านความเห็นชอบจากรัฐสภา โดยการอภิปรายไม่ไว้วางใจจะมีขึ้นในสภาสามัญชน ในวันนี้ตามเวลาท้องถิ่น ซึ่งหากผลการอภิปรายครั้งนี้ปรากฎว่ารัฐบาลภายใต้การนำของนายกฯ เมย์ไม่ได้รับความไว้วางใจอาจส่งผลให้ต้องมีการจัดการเลือกตั้งครั้งใหม่ในอังกฤษ